อิเล็กทรอนิกส์ดี
ขึ้นนักวิเคราะห์บริษัทหลักทรัพย์ (บล.) เกียรตินาคิน เพิ่มน้ำหนักลงทุนกลุ่มชิ้นส่วนอิเล็กทรอนิกส์ขึ้นมา &#8220;เท่าตลาด&#8221; เนื่องจากคาดว่าผลการดำเนินงานปกติในปี 2556 ของ 4 บริษัทที่ศึกษา โดยเฉพาะบริษัทฮานา ไมโครอิเล็คโทรนิคส (HANA) และบริษัท เอสวีไอ (SVI) ได้ผ่านจุดต่ำสุดแล้วในไตรมาสแรก อย่างไรก็ดี HANA และ SVI คาดว่าปีนี้ยังมีอัตรากำไรขั้นต้นที่ยังค่อนข้างอ่อนแอจากผลกระทบต้นทุนการผลิต
5 มิ.ย. 2556

ขึ้นนักวิเคราะห์บริษัทหลักทรัพย์ (บล.) เกียรตินาคิน เพิ่มน้ำหนักลงทุนกลุ่มชิ้นส่วนอิเล็กทรอนิกส์ขึ้นมา “เท่าตลาด” เนื่องจากคาดว่าผลการดำเนินงานปกติในปี 2556 ของ 4 บริษัทที่ศึกษา โดยเฉพาะบริษัทฮานา ไมโครอิเล็คโทรนิคส (HANA) และบริษัท เอสวีไอ (SVI) ได้ผ่านจุดต่ำสุดแล้วในไตรมาสแรก อย่างไรก็ดี HANA และ SVI คาดว่าปีนี้ยังมีอัตรากำไรขั้นต้นที่ยังค่อนข้างอ่อนแอจากผลกระทบต้นทุนการผลิต
บล.แห่งนี้ปรับประมาณการปี 2556-2557 ของทั้งสองบริษัทลงจากเดิม และเพิ่มมุมมองบวกต่อบริษัท เคซีอี อีเลคโทรนิคส์ (KCE) จากอัตรากำไรขั้นต้นในปีนี้มีแนวโน้มดีต่อเนื่อง
“เราปรับเพิ่มประมาณการปี 2556-2557 ของ KCE เพิ่มจากเดิม 37% และ 31% ตามลำดับ จากแนวโน้มอัตรากำไรขั้นต้นที่ฟื้นตัวดีกว่าประมาณการเดิมของเรา สะท้อนอัตรากำไรขั้นต้นที่ปรับเพิ่มเป็น 23-24% จากเดิมที่อยู่ระดับ 21%”
ในปีนี้คาดว่ากำไรจากธุรกิจของ KCE จะเติบโตอย่างก้าวกระโดดเป็น 659 ล้านบาท จากปี 2555 ที่บริษัทมีกำไรเพียง 57 ล้านบาท เราประเมินมูลค่าเหมาะสมใหม่ของ KCE เพิ่มเป็น 16.70 บาท แต่ราคาหุ้นปรับขึ้นมามากจนเหลือส่วนต่างราคาเพียง 4% จึงปรับแนะนำเป็น “ถือ”
หากพิจารณาโครงสร้างรายได้และต้นทุนสกุลดอลลาร์ของ 4 บริษัทคาดว่า HANA ซึ่งมีสัดส่วนนำเข้าวัตถุดิบที่ 65% ต่ำสุดเมื่อเทียบทั้ง 4 บริษัท จะได้ประโยชน์จากค่าเงินบาทอ่อนต่อการฟื้นตัวของอัตรากำไรขั้นต้นในไตรมาส 2 ปี 2556 รองลงมาเป็น KCE มีสัดส่วนนำเข้าวัตถุดิบดอลลาร์ 6070% ส่วนบริษัท เดลต้า อิเล็กทรอนิกส์ (ประเทศไทย) (DELTA) และ SVI มีสัดส่วนนำเข้าวัตถุดิบดอลลาร์ 8090% คาดว่าได้ประโยชน์น้อยกว่า HANA และ KCE
บล.เกียรตินาคิน มีมุมมองที่ดีต่อแนวโน้มผลการดำเนินงานปกติ 3 ไตรมาสที่เหลือปีนี้ คาดว่า DELTA, HANA และ KCE จะมีกำไรดีสุดในไตรมาส 3 ปี 2556 ส่วน SVI คาดว่าจะมีกำไรดีสุดในไตรมาส 4 ปี 2556 แนวโน้มไตรมาส 2 ปี 2556 คาดว่าจะเห็นการฟื้นตัวของกำไร HANA และ SVI จากไตรมาสแรก ซึ่งเป็นปัจจัยบวกต่อราคาหุ้น
อย่างไรก็ดี เปรียบเทียบผลตอบแทนของราคาหุ้นทั้ง 4 บริษัทพบว่า DELTA มีอัตราผลตอบแทนคาดหวังรวมสูงสุดถึง 18% ขณะที่ KCE เหลือโอกาสปรับขึ้นจำกัด ส่วน HANA และ SVI มีราคาเกินมูลค่าเหมาะสมปีนี้แล้ว จึงเลือก DELTA เป็นหุ้นเด่น